Norsk Redaktørforening

Styremøte 2022-06-14 (Teams)

RKN

***Sak 2021 - 28: Regnskapsrapport per 31. mai 2022***

Vedlagt følger oppstilling for driftsregnskap og balanse per 31. mai. Grunnet periodisering av så vel inntekter som utgifter, samt enkelte andre særlige forhold, blir enkelte av postene forklart nærmere. I det følgende går vi gjennom regnskapsrapporten kronologisk.

**Inntekter**

Bokført NR-kontingent ligger drøyt 10.000 kroner under det budsjetterte, hvilket er tilfredsstillende. Legger vi til periodiserte kontingenter, så er vi rundt 100.000 kroner under budsjett. Trolig vil avviket bli mindre enn dette, fordi vi får inn noen nye medlemmer i løpet av andre halvår, og vi har håp om å ende på budsjett.

Ellers kommer jo inntektene (som utgiftene) litt i rykk og napp, og ikke alltid i samsvar med den periodiseringen som regnskapsbyrået vårt gjør i budsjettkolonnen.

Verken administrasjonsvederlag, refusjon OR eller prosjektmidler PFF er blitt bokført ennå. Vi har heller ikke bokført inntekter fra Medieleder/vårmøtet. Det siste skyldes at alle utgifter og inntekter har gått via MBL denne gangen, og vi er ennå ikke mottatt en komplett oversikt ennå.

Når det ikke er bokført inntekter på kompetansekurs skyldes det at vi ikke har gjennomført noen så langt i år. Avviket på 40.000 her finner vi igjen i 40.000 i mindreforbruk på «kostnader andre møter».

**Utgifter**

Utgiftene er fordelt på tre kapitler; prosjektkostnader, personalkostnader og driftskostnader.

**Prosjektkostnadene**

På posten "regionkontingenter” ser det ut som vi har en betydelig besparelse, men det skyldes at vi (i praksis) betaler ut alt i en runde, mens budsjettet er periodisert. Vi har i år ikke rukket å overføre pengene til regionforeningene før månedskiftet mai/juni.

Som tidligere nevnt er Medieleder/vårmøte-regnskapet ennå ikke klart. Derfor er de bokførte kostnadene her foreløpig svært begrenset.

Det største avviklet på prosjektkostnader er på posten «prosjekter og utredninger». Her er en overskridelse på drøyt 170.000 kroner. Årsaken er utgifter i forbindelse med ansettelse av assisterende generalsekretær og ansettelse av generalsekretær. Øvrige utgifter gjelder partshjelp for VG i Høyesterett.

**Personalkostnadene** så langt i år er lavere enn budsjettert, noe som i hovedsak skyldes at ekstra kostnader knyttet til sluttpakken til Monica Andersen ble ført på 2021-regnskapet.

**Driftskostnadene** er i store trekk i samsvar med budsjett. Den største overskridelsen er på «kostnader lokaler». Vi befinner oss fortsatt i en innkjøringsfase i de nye lokalene og vil se nærmere på hva dette skyldes. Forøvrig er driftskostnadene i stor grad i tråd med eller noe under budsjett.

Når det gjelder posten «konferanser» mangler vi en refusjon etter Nordiske Mediedager som langt på vei dekker opp dette avviket.

Regnskapet viser ifølge tabelloppstillingen et overskudd etter finansposter per 31. mai på 59.806 kroner, mot et "budsjettert” overskudd på 65.417 kroner. Sekretariatet har god tro på at vi kan nå budsjettmålet også i år. Størst usikkerhet knytter det seg til hvorvidt det er mulig at de to store konferansene Medieleder/vårmøtet og høstmøtet vil gå i balanse. Med stadig større krav til profesjonell avvikling og teknikk – i tillegg til utgifter knyttet til lokale, honorarer etc., er dette en krevende øvelse.

Forslag til vedtak:

Regnskapsrapporten per 31. mai tas til orientering.

*Vedlegg: Regnskapsoppstilling og balanse*

**Norsk Redaktørforening**

**Resultatregnskap 31.05.2022**

**

